rlitschk/wikidir huggingface dataset:
D Pruntrutermatte isch e Park- und Sportaalaag in dr schwizerische Stadt Basel. D Aalaag befindet sich im Stadtdäil Gundeldinge uf eme Hüügel. Im Süüde isch s Doorebachwiadukt und dr Margarethehüügel. Im Weste befindet sich am andere Ufer vom Birsig dr Basler Zolli. Dr Naame vo dr Matte chunnt vo dr Pruntruterstrooss, wo östlig von ere isch und wo uf Pruntrut goot, em Hauptort vo dr Region Elsgau im Kanton Jura. Die Strooss isch 1877 am westlige Rand vom nöije Gundeldinger Kwardier baut worde. Offiziell häisst d Pruntrutermatte erst sit 1990 eso. D Aalaag isch 1892 und 1901 dr Schaublatz vo de bäide Basler Festspiill vom Hans Hueber gsi. Zur Erinnerig an en het 1930 die nöiji Strooss nääbedraa dr Naame Hans Hueber-Strooss überchoo. In jüngerer Zit isch dr Blatz vor allem für Sportaaläss brucht worde: Vo 1975 bis 1982 und wider sit 2007 isch d Pruntrutermatte d Häimstett vom Rugby Football Club Basel. Au d Schwizer Rugby-Union-Nazionalmannschaft spiilt do reegelmäässig Länderspiil. Au dr American Football-Veräin Basel Meanmachine, wo 2008 gründet worde isch, spiilt sini Häimspiil uf dr Pruntrutermatte, sit d Gladiators beider Basel in dr Rankhof umzooge si. D Pruntrutermatte het no e Spiilblatz und e Joggingbaan und wird für
D Dalbebrugg isch e Rhiibrugg in dr Schwizer Stadt Basel gsi. Si isch vo 1955 bis 1973 in Bedriib gsi, bis si mit dr zääspurige Schwarzwaldbrugg ersetzt worden isch. Wo am Aafang vom 20. Joorhundert, im Joor 1901, e Baulinieblaan für d Erwiterig vo de Quartiere Wettstäi, Dalbe und Bräiti gmacht worde isch, isch din au e Stroossebrugg blaant gsi, wo 120 Meter bachab vo dr Verbindigsbaanbrugg hätt sötte baut wärde. Die Brugg het mä zerst emol uf Iis gläit und erst noch em Erste Wältchrieg het d Bevölkerig afo verlange, ass mä d Brugg wurd baue. 1926 isch e Kredit für e Vorstudie für e witeri Rhiibrugg bewilligt worde und am 7. August im gliiche Joo het e Volksiniziative verlangt, ass bald e „Hallwilerbrugg“ baut wurdi. D Dreiroosebrugg isch aber bressanter gsi, und usserdäm het mä zerst no welle uusefinde, öb e nöiji Brugg, e Hallwiler- bzw. Bräitubrugg villicht e dobbelstöckigi Kombinazioon mit dr Iisebaanbrugg, wo het müesse umbaut wärde, sött wärde. Und will mä au no vorghaa het, d Wettstäibrugg z verbräitere, isch dr Bau vo dr Brugg no äinisch verschoobe worde. Si isch aber immer nöötiger worde, wil si dr Durchgangsvercheer Rhii-Wiisdatal und dr Schweervercheer Rhiihaafe-Innerschwiz hätt
Stai (vo 1951 bis 1994 häts offiziell Stein (Toggenburg) ghaisse) isch es Dorf im Toggeborg im Kanton Sanggalle i de Schwiz. Bis Endi 2012 isch Stai e sälbständigi politischi Gmaind gsi. Uf de 1. Januar 2013 hät Stai mit de Gmaind Nesslau-Chrummenau zur nöije Gmaind Nesslau fusioniert. S Gebiet vo de ehemolige Gmaind hät e Flächi vo 12,24 km² und 374 Iiwohner (per 31. Dezember 2011) gha. Durs Dorf füüsst d Thur, wo e chli underhalb vom Dorf d Wissthur uufninnt. Aine vo de högschte Bärg isch de Neueralpspitz (1'815 m) uf de Gränze zu Alt St. Johann, im Sunnehalb vom Dorf gläge. D Hoptstrooss 16 (Wattwil-Wildhuus) dorquärt s Gebiet vo Norde noch Süde und wägslet zmitzt im Dorf uf di ander Site vo de Thur. Uf däre Strecki fahrt regelmässig s Postauto. S nögscht Dorf flussufwärts isch Starchebach, abwärts chunnt Nesslau. Näbscht de Gmaindsfusion uf Aafang 2013 isch de Dorfbrand Endi März 1947 e iischnidens Eraigniss gsi. Dozmol sind wägem trochne Früeligswätter und em Föhn, wo bloose hät, mängs Huus und mänge Stall abeprännt. Mänsche send zom Glück käni umchoo, aber nöd alli Tier hät me me rächtzitig usi loo chöne. Bis im Winter 2000/01 häts en Schilift bim
De Gustav Adolf Seiler (* 20. Septämber 1848 z Binnige, † 30. April 1936 z Basel; Bürger vo Fränkedef) isch en Schwyzer Bezirks-, Sekundar- und Kantonsschueleerer und en Filoloog gsy. Sys grööscht Verdienscht isch sys baseltüütsch Wöörterbuech, wo 1879 usechoo isch. De Seiler isch z Binnigen i Primaarschuel und z Basel i s Gimnaasium und i s doozmaalig Pëdagogium. Er hät a den Universitëëte vo Basel (under anderem bim Moritz Heyne), Heidelberg und Gämf gstudiert und hät z Karlsruhe au na en Turnerkurs absolviert. Pruefflich isch de Seiler Leerer gsy für Tüütsch, alti Spraachen und Turne. Vo 1871 bis 1875 hät er a de Bezirksschuel z Lieschtel Schuel ggëë, und deete hät er au syni Frau Sarah Müller gchänegleert und ghüraate. Wil s «Baselland in geistiger Beziehung so ziemlich todt» gsy isch, hett er äigetli uf Züri wele. De Staub hät em aber ekäi Stell wele vermittle, und drum isch er in Tuurgau use, won er vo 1875 bis 1877 a de Kantonsschuel z Frauefäld Leerer gsy isch. Deet isch syn Soo Gustav Adolf Seiler uf d Wält choo, spööter en Jurist, Baselbieter Landraat, Nazioonaalraat und Baselbieter Regierigsraat. 1877 händs de Seiler uf Basel gholt, won er bis zu synere
As Basiliske-Brunne bezäichnet mä grüeni Brünne mit eme Basilisk druf in dr Schwizer Stadt Basel, wo s e Hufe von ene in dr ganze Stadt git. In de 1880er Joor isch z Basel e Wettbewärb für e Stadtbrunne usgschriibe worde und 1884 het dr Wilhelm Bubeck, wo denn Diräkter vo dr Basler Gwärbschuel gsi isch, dä Wettbewärb mit em Basilisk, wo dr Basler Schildhalter isch, gwunne. Druf het mä nüünzää Basiliske-Brünne in dr Stadt ufgstellt und spööter no di no si no drissig drzue choo. E baar si wider verschwunde, so dass es hüte no öbbe drissig sonigi Brünne in dr Stadt Basel git. Alli Basiliske-Brünne si gegen e Rhii grichdet, usser de Brünne uf dr Chläibasler Site, wisawii vom Münster. Dr Grunde isch, dass d Turiste won e Foti vom Münster mache, nit d Hindersite vom Brunne uf em Bild häi, sondern die vorderi. Äine vo de Basiliskebrunne, dä an dr Augustinergass, stoot under Dänggmolschutz und zelt as e Baasler Kulturguet, wo für d Region vo Bedütig isch. Dr Basilisk mit em Stadtwabbe isch us Bronse und dr Räst us Gussiise gmacht. S Wasser chunnt us em Muul vom Basilisk und fliesst in e runds Becki, wo ussenooche mit
Wenker-Sätz vu Opfige Im Winter fliägä diä trugänä Bletter in der Luft rum. S’hært glî uf z’ schneiä, deno wird ’s Wätter wieder besser. duä Cholä in dä Ofä, daß d’Melch ball a z’chochä fangt. Dr guät ald Man isch midem Roß dur s Ihs brochä un in ’s chalt Wasser keit. Är esch vor viär oder segs Wuchä g’schtorbä. S’Fîr esch z schtark g’se, d Chuchä sen jo undä gans schwârz bränt. Är ißt d’ Eier nur ohne Salz un Pfäffer. d’ Fiäß di mer weh, i glaub i ha si durgloffä. Ii bî bi der Frau g’sê, un han er es g’said, un sê het g’said, sê will ’s au êhrer I will ’s au nemi wêder duä! I schla der glî met em Chochleffel um d’ Ohrä, du Aff! Wo gosch hê, sollä mer met der goh? S’ en schlächti Zittä! Mi liäb Chind, blîb d’undä stoh, diä besä Gäns bissi di dod. Du hesch hett am mêschdä g’lärt, un besch artig gse, du därfscht frijär haim Du besch nônig groß g’nuä um ä fläschä Wî usztrinkä, du muäsch z’ärst no Gang, bisch so guät un sag ’s dîrä Schweschder, sê soll d’ Chlaider fêr euer Hätschä
S Grand Casino Basel isch äins vo siibe A-Casinos in dr Schwiz. Es befindet sich im Santihanns grad an dr franzöösische Gränze. Bauheer und Bedriiber isch d Airport Casino Basel AG, wo Burckhardt und Partner dr Ufdraag gee het, s Casino z baue. Es isch 2003 fertig worde. Es het e kubische Baukörper mit ere zuenige, zwäischichtige Fassaade: Vor dr rote Wermidämmig isch im Abstand vo 8 cm en Ussehut us Glaas, wo s e roote Musterdruck druf het. LED-Lüüchtene im Zwüscheruum zwüsche dr Dämmig und em Glaas sorge z Nacht drfür, ass s Geböid schimmeret. Die äinzigi Öffnig vom Geböid isch dr Iigang, wo nid diräkt an dr Strooss lit. Es het e Rezepzioon mit ere Iigangskontrolle, wo gsetzlig vorgschriibe isch, meereri groossi offnigi Spiilsääl und um die ume Rüüm für s Servis. Dr oberirdischi vierstöckigi Kubus macht nume öbbe e Driddel vom ganze Bauwoluume us, dr Räscht isch underirdisch, fümf Stöck mit eme dreieggige Grundriss. Am Sunndig am Morge, am 28. Merz 2010 isch s Grand Casino von ere Grubbe vo zää Manne, wo mit Maschinebistoole und Bistoole bewaffnet gsi si, überfalle worde. Si häi meereri 100'000 Franke gstoole. Es het zu deere Zit het s im Casino
Bötschwil-Gantertschwil isch e politeschi Gmaind im Toggeborg, Kanton Sanggalle i de Schwiz. D Gmaind Bötschwil-Gantertschwil ghört zom Wahlchrais Toggeborg. Nochbergmainde send Lütischborg, Moslig, Wattwil, Liechtestaig, Oberhälfetschwil und Neckertal (bis Endi 2012 au Krinau). S Dorf Bötschwil lit uf de lingge Site vo de Thur ond häd en Bahof a de Linie Wil-Wattwil vo de Südostbahn. S Dorf Gantertschwil lit uf de rächte Site vo de Thur, iibetted zwösche de Thur ond em Negger. Zur Gmaind ghört au no s Dorf Dietfurt, chli witer oben a de Thur, und d Wiiler Chängelbach, Zwisele und Grämige, wo früener ali zu Bötschwil ghört händ. D Gmaind isch uf de 1. Januar 2013 entstande, wel di bisherige Gmainde Bötschwil und Gantertschwil fusioniert händ. Johann Holenstein: Aus der Geschichte von Bütschwil. Kalberer, 1979. Commons: Bütschwil-Ganterschwil – Sammlig vo Multimediadateie d Website vo de politische Gmaind Bötschwil-Gantertschwil Hans Büchler: Bütschwil. In: Historisches Lexikon vo dr Schwiiz. Beat Bühler: Ganterschwil. In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023
Bözberg bedüütet: Bözbergpass, en Passübergang im Aargau Bözberglinie, en Iisebahnlinie mit eme Dunäll, wo under em Bözberg dure goot Bözbergtunnel, es Autobahndunäll, wo au under em Bözberg dure goot Bözberg AG, e früeneri und sit em 1. Januar 2013 wider e aktuelli politischi Gmeind im Kanton Aargau, Schwiz Unterbözberg, en ehemoligi Aargauer Gmeind Oberbözberg, au en ehemoligi Aargauer Gmeind s Ampt Bözbrg, wo vor 1415 es Verwaltigsgebiet vo de Habsburger gsi isch, es hät de nördlich Teil vom hütige Bezirk Brugg umfasst
S Top Secret Drum Corps isch e Basler Drummlergrubbe (ängl. Drum Corps). D Grubbe isch 1990 us dr Drummeldradizion vo dr Basler Fasnacht uusegwaggse. Iire Stiil isch vom amerikanische und schottische Drummle beiiflusst worde und ganz äigenartig. Charakteristisch für d TSDC isch iir schnälls und aaspruchsvolls Drummle, und visuelli Effekt, wie wenn si d Schleegel schongliere und sich zuegheije oder s stroboskopische Liecht, wo si iiri Drummle am Edinburgh Tattoo vo 2012 vo inne belüchdet häi drmit. In de Medie wird si as äini vo de füerende Drummelgrubbe uf dr ganze Wält bezäichnet. S Top Secret Drum Corps isch reegelmäässig an internazionale Veraastaltige drbii, wie am Basel Tattoo, am Edinburgh Military Tattoo, wo si äini vo de erste nid militäärische Grubbe gsi isch, oder am Berlin Tattoo. D Mitgliider vo dr Grubbe si nid brofessionelli Musiker, und üebe jeede Daag in iirer Freizit. Wil s Drummle uf ere internazionaale Eebeni d Drummler rasch verschlisst, änderet sich d Zämmesetzig vom Corps die ganz Zit. Commons: Top Secret Drum Corps – Sammlig vo Multimediadateie Offizielli Website Top Secret Drum Corps Iidraag uf drummerworld.com Wie alles begann, abgruefen am 2. Jänner 2013 (Memento vom 29. Jänner 2013 im Internet Archive) Neue Zürcher Zeitung,
Bild gesucht Die Wikipedia wünscht sich an dieser Stelle ein Bild vom hier behandelten Ort. Weitere Infos zum Motiv findest du vielleicht auf der Diskussionsseite. Falls du dabei helfen möchtest, erklärt die Anleitung, wie das geht. BW D Stroofaastalt Schällemätteli isch e Gfängnis in dr Schwizer Stadt Basel gsi. Es isch vo 1864 bis 1977 as Gfängnis und vo 1982 bis 2004 as Undersuechigsgfängnis brucht worde. Mä het die Gfangene uf de Fälder (Matte) um s Gfängnis ume beschäfdigt und für zum verhindere, ass si wurde furtrenne, häi si wäärend dr Arbet e Glogge (Schälle) um e Hals dräit. Vo doo isch dr umgangssproochligi Naame Schällemätteli choo. D Stroofaastalt isch 1864 an dr Spiddalstrooss uf em Gländ vom früenere Baanhoof vo dr Elsässerbaan baut worde, wo die iire Baanhoof im Joor 1860 zum Zentralbaanhoof am Elisabethe-Bollwärk verläit het. D Stadt Basel het für e Bau von dr Stroofaastalt e Wettbewärb usgschriibe, fuffzää häi mitgmacht und dr Robert Moser het dr erst Briis gwunne. D Stroofaastalt het e kwadratischi Umfassigsmuure mit vier Wachhüüser in de Egge ghaa. In dr Middi isch dr Ufseherdrakt gstande mit dr Aastaltschille oobe druf. Vom Ufseherdrakt us het s drei T-förmigi Zälledrakt in drei Richdige ghaa.
Sargaaserland isch di südlichscht Regioo im Kantoo Sanggalle und hät de Name vom historische Städtli Sargaas, wo vome markante Schloss öberraagt werd. D Regioo isch praktisch dekigsgliich mit em Waalchrais Sarganserland. Si isch au mee oder minder idäntisch mit em Sanggaller Oberland, au wänn dä Begriff echli verschide pruucht wird. S Sargaaserland isch e historisch gwachsni Kulturregioo mit aigne Identität. Maasgeblich do deför isch d Zueghörigkait zu de ehemolige Grofschaft Sargaas (13.–15. Johrhundert) respektiv zu de aidgenössische Landvogtai Sargaas als Gmaini Herrschaft vo de alte Aidgenosseschaft (15.–18. Johrhundert). 1803 isch denn s Sargaaserland zum nöi gründete Kantoo Sanggale cho. S Sargaaserland isch bis hüt e aigeständigi, politisch, wirtschaftlich und kulturell starchi Regioo vom Kantoo. Im Nordoschte vom Sargaaserland bilded de Rhii d Gränze zom Förschtetum Liechtestai und zu de Bündner Herrschaft. Im Weschte ghört en Tail vom Walesee au zur Regioo. D Seez, wo us em Wiisstannetal chunnt, isch noch de Tamina de längscht Fluss im Sargaaserland. Mels, mit 139,16 Kwadratkilometer di flächemässig gröscht Gmaind vom Kantoo Sanggalle, und de Ringelspitz (3'247 m ü. M.), de högscht Bärg vom Kantoo, sind au i däre Regioo. Bad Ragaz, en Kurort mit Thermalbäder, lit am Iigang zur Taminaschlucht, wo es Naturerläbnis isch.
E Velomobil isch e Fahrrad, wo dur e aerodynamischi Verkleidig gscheezt esch. D‘ Verkleidig isch generell stiif und entweder totàl oder uff de oberi Sìte ofe. Oft hèt’s e Loch in d’underii Sìte, do wo d’Fiess lege fer ruckgängig fàhre. Vagem Gliichgwecht un au d’frontalii Flächi sen d’Velomobile oft uf’m Princip vom Dreiiràd gebäut: De Fahrer setzt gelehnt, nooch vo de Strooß, med em Kettaràd vorne. De Ziel vo de Verkleidig isch gege d’Witterungsifflüsse schütze und oft au a kräftige aerodynamische Gwinn hà. Sì chà also a bezii gegen a Collision oder a Sturtz schütze. A Velomobil chà also med ‘ner electrischii Pedalierhilfe üüsgstattet sii D’Làngi isch zwische 220 un 300 cm un d Breiti zwische 70 un 110 cm. A Velomobil ohni electrischii Hilfe wiegt um die 24 bis zu 50 kg. D’Modeller med electrischii Hilfe wiege zwische 38 un 75 kg. S’isch d’Verkleidig, wo a Velomobil vom a Liegedreiraad oder a geràde Fahrrad unterschiedet. Wenn a Fahrrad a partielli Verkleidig hèt, zählt’s doch ned als a Velomobil. S’gibt zweii verschedenii Verkleidigetype: D’geschlossenii Verkleidig, wo de Velomobilist durch d’Wendschùtzschiibe luegt un d’ofeni Verkleidig, wo de Chopf vom Velomobilist dusse isch. Gànz ìm Anfàng sen d‘ Vélocars gsii. Sii hàn
D Chille St. Chrischona stoot uf em St. Chrischona Bärg im Kanton Basel-Stadt. Dr Legände nooch goot St. Chrischona uf drei Schwestere, d Ottilie, d Chrischona und d Margarethe zrugg. Jeedi häig uf äim vo de drei Hüügel in dr Umgääbig vo Baasel e Chille baut, und vo jeedere Chille us het mä die andere bäide chönne gsee. Vo St. Chrischona z Bettige gseet mä also St. Ottilie im dütsche Ort Düllige und St. Margarethe z Binnige. Bis zur Reformazioon isch St. Chrischona e Wallfaartsort gsi. Die ersti Chille isch um 700 baut und im 9./10. Joorhundert erwiteret worde. S hütige Geböid isch im 15. Joorhundert entstande, dr Westdurm 1450–1460 und am Aafang vom 16. Joorhundert dr Chor (1503–1509) und s Schiff (1513–1516). Wäärend em Drissigjöörige Chrieg isch d Chille vo schwedische Druppe gschändet und blünderet worde. Si isch denn immer mee vernoochlässigt worde und 1818 het mä sä sogar as Stall brucht. 1839 het dr Christian Friedrich Spittler d Erlaubnis überchoo, d Chille z renoviere, und in dr Sakristei isch 1840 d Pilgermission St. Chrischona gründet worde, wo s au hüte no git. Commons: St. Chrischona (Bettingen) – Sammlig vo Multimediadateie St. Chrischona uf altbasel.ch 47.5730555555567.68522Koordinate: 47° 34′ N,
f Dr Chrischona isch e Bärg im Kanton Basel-Stadt und die westligsti und dritthöggsti Erheebig vom Dinggelbärg. Er lit in dr Gmäind Bettige an dr Gränze zu Dütschland. Dr höggst Punkt lit uf 522 m ü. M. Vo doo us het mä bi klaarem Wätter e gueti Ussicht uf die Oberrhiinischi Diefebeni mit dr Agglomerazioon Baasel, d Jurachettene und d Alpe vo dr Jungfrau bis zum Säntis. Dr Bärg bestoot us Schichte vo Keuper und Muschlechalch us dr Trias vor 210 Millioone Joor, dr Spitz isch us dr Zit vom Jura vor 170 Millioone Joor. D Kwelle uf dr südlige Site vom Chrischona entspringe in dr Keuperschicht. Dr Rustelbach nimmt s Wasser vo fast alle Kwelle uf und het dr Keuper abdräit bis uf e Muschlechalch. Uf em Bärg stoot d St. Chrischona Chille und dr Färnseedurm St. Chrischona, wo 250 Meter hooch isch und wo mä vo witem cha gsee. Uf em Spitz vom Bärg isch e Restorant. Commons: St. Chrischona – Sammlig vo Multimediadateie Biogeografische Lehrpfade: Quellen in der Region Basel, abgrüeft am 3. Jänner 2013
Dr Gerhard Wolfram Baur (* 21. Septämber 1932 z Fraidestadt; † 26. Dezämber 2012 z Fryybeg) isch e dytsche Germanischt un Dialäktforscher gsii. Dr Gerhard W. Baur isch z Fraidestadt ufgwachse un het dert anne 1954 Abitur gmacht. No dr Schuel het er an dr Universitete Dibenga (1955–56), Berlin (1956–57), Wien 1958, Fryybeg (1958) Germanischtik, Gschicht, Philosophi, Psychologi un Politik studiert un anne 1966 s erscht Staatsexame an dr Universitet Fryybeg gmacht in dr Fächer Dytsch un Gschicht. Im nämlige Johr het er bim Friedrich Maurer zum Dr. phil promoviert mit dr Arbet „Die Mundarten im nördlichen Schwarzwald“. No dr Zyt as Studiereferendar z Fryybeg het er anne 1967 s zwoot Staatsexame in dr Fächer Dytsch, Gschicht un Gmainschaftskund abglait. D Forschigsschwärpinkt vum Baur sin Dialektologi, Lexikografi un Nämeforschig gsii. No dr Pensionierig vum Karl Friedrich Müller anne 1968 het dr Baur d Laitig vum Badische Werterbuech ibernuu. Im Lauf vu dr rund 30 Johr, wun er as Bearbaiter vum Badische Werterbuech gschafft het, het er Dialäktufnahme im mittlere un nerdlige Schwarzwald, in dr eschtlige un sideschtlige Biet un im Nordoschte vu Bade gmacht go lutgeografischi Lucke zuezmache. Är het dr zweet Band (F/V, G, H) anne 1974 zum Änd
Chrischona chan folgendes bedüte: e Dialäktbezäichnig für die häiligi Nino St. Chrischona (Ort), en Ortsdäil vo dr Gmäind Bettige im Kanton Basel-Stadt, Schwiz St. Chrischona (Berg), dr Husbärg vo dr Stadt Basel St. Chrischona, e Chile zoberscht uf em Bärg St. Chrischona Fernsehturm St. Chrischona, en 250 Meter hoche Sändeturm vo de Swisscom, wo e paar hundert Meter öschtlich vo de St. Chrischona-Chile stoot Chrischona International, dr Naame vom ene evangelische Gmäindiverband, wo früener Pilgermission St. Chrischona ghaisse hät
Dr Rudolf Post (* 29. Augschte 1944 z Bad Salzschlirf) isch e dytsche Germanischt un Dialäktforscher. Dr Post isch im hessische Bad Salzschlirf ufgwachse un dert ab 1951 uf d Volksschuel gange. Noch em Hauptschuelabschluss anne 1959 het er vu 1959 bis 1962 z Fulda ne Mechanikerlehr gmacht un derno bis 1964 as Mechanikergsell gschafft. Uf dr Oobeschuel het er bis 1964 d Fachschuelryfi gmacht un derno vu 1964 bis 1968 s Abitur am Ketteler-Kolleg z Mainz. An dr Universitete Fulda un Mainz het er vu 1968 bis 1974 Katholischi Theologi, Philosophi un Germanischtik studiert. S erscht Staatsexame fir s Lehramt an Gymnasie het er anne 1974 abglait. Vu 1974 bis 1977 het er e Graduiertestudium in Germanischtik, Allgmaini Sprochwisseschaft un Philosophi z Mainz absolviert. In dr Johre 1977 bis 1978 het dr Post as Studiereferendar z Mainz gschafft un schließlig anne 1978 s zwoot Staatsexame fir s Lehramt an Gymnasie gmacht. Vu 1978 bis 1981 het dr Rudolf Post as Wisseschaftlige Mitarbaiter am Dytsche Inschtitut an dr Universitet Mainz gschafft un het 1982 bim Wolfgang Kleiber zum Dr. phil. promoviert mit dr Arbet „Romanische Entlehnungen in den westmitteldeutschen Mundarten“. Ab 1981 isch dr Post Laiter vu dr Arbetsstell Pfälzisches
D St. Margreth isch e Hüügel am nordwestlige Rand vom Bruederholz am Stadtrand vo dr schwizerische Stadt Baasel. S Gebiet ghört zur Baaselbieter Gmäind Binnige, dr Landäigedümer isch aber sit 1894 dr Kanton Baasel-Stadt. Geografisch handlet sich s um e churze Uslöifer vo dr Bruederholz-Hoochflechi uf ere Bräiti vo öbbe 500 Meter. Im östlige Däil befindet sich uf 320 m ü. M. d Margrethestärnwarte, nordöstlig nääbedraa und witer unde isch dr Margrethepark, wo dr Karl Burckhardt-Thurneysen 1823 as Änglische Garte mit eme Landhuus het lo baue. Dört isch au d Kunstiisbaan Margrethe, wo 1933 baut worden isch und bis 2002 s Häimstadion vom EHC Baasel gsi isch. E chli witer gege Süüde befindet sich s Margrethe-Sunnebaad, wo 1903 as «Liecht-, Luft- und Sunnebaad» ufdoo worde isch. Uf em Nordwestspitz, wo men em Margrethehüügel säit, stoot uf 310 m ü. M. die ehemooligi Margrethe Chlosterchille mit em Landguet, wo drzue ghöört het. Im Winter isch dr Hüügel beliebt für zum Schlittle. 1892 und 1901 het mä für d Basler Festspiil-Uffüerige vom Hans Hueber groossi Zueschauerdribüünene baut in dr Richdig vo dr Festspiilbüüni uf dr Pruntrutermatte, wo nördlig drvo lit. Noch ere Legände söll St. Margreth uf drei Schwöstere, d Ottilie, d
D Marie-Luise „Malu“ Dreyer (* 6. Februar 1961 z Neistadt an dr Wyystroß) isch e dytschi Bolitikeri (SPD). Vu Jänner 2013 bis Juli 2024 isch si Minischterbresidänti vu Rhyland-Pfalz gsii un dodermit di erscht Frau, wu des Land regiert het. Dervor het si syt em Mai 2001 si as Minischteri fir Sozials, Arbet, Gsundhait un Demografi dr rhyland-pfälzische Landesregierig aaghert. D Dreyer isch as zwaits vu drei Chinder vun eme Schuellaiter un ere Chindergärtneri uf d Wält chuu. Noch eme Uuslandsschueljohr im kalifornische Claremont 1977 un em Abitur anne 1980 am Käthe-Kollwitz-Gymnasium Neistadt het d Dreyer aagfange Anglischtik un Katholischi Theologi an dr Universitet Mainz z studiere. Im Johr dernoo het si gwächslet uf Rächtswisseschaft. Si het anne 1987 di Erscht Juristisch Staatsbriefig un drei Johr speter di Zwoot Juristisch Staatsbriefig mit eme Bredikatsexamen absolviert. Ab 1989 het d Dreyer an dr Mainzer Universitet as Wisseschaftligi Assischtänti vum Brofässer Hans-Joachim Pflug gschafft. Anne 1991 isch si zur Richteri uf Prob as Staatsaawälti z Bad Kreuznach ernännt wore. D Dreyer isch Mitgliid vu dr SPD. Vu 1995 bis 1997 isch si hauptamtligi Burgermaischteri vu dr Stadt Bad Kreuznach gsii. Ab 1997 isch si Dezernänti fir Sozials, Juged un Wohne vu dr
Dr David James McAllister (anglisch Üssproch: ˈdeɪvɪd dʒeɪmz məˈkæləstə, * 12. Jänner 1971 z Weschtberlin) isch e dytsche Bolitiker (CDU) un vu Juli 2010 bis Februar 2013 Minischterbresidänt vum Land Nidersachse gsii. Dodervor isch er syt 2003 Vorsitzende vu dr CDU-Landdagsfraktion gsii. Vu 2008 bis 2016 isch er au Vorsitzende vu dr Landes-CDU gsii. Sy Vorgänger in däne drei Ämter isch dr Christian Wulff gsii, wu anne 2010 Bundesbresidänt woren isch. Dr McAllister isch dr erscht dytsch Minischterbresidänt mit ere dopplete Staatsburgerschaft. Dr David James McAllister isch as Suhn vun ere Dytsche un eme Brit uf d Wält chuu. Syy Vater, dr James Buchanan McAllister, stammt vu Glasgow (Schottland - dr Nàmme tüüscht nit!) un isch syter anne 1955 as Zivilbeamte vum Royal Corps of Signals z Berlin stationiert gsii. Är het dodervor im Zweete Wältchrieg bi dr britische 51st Highland Infantry Division dient, u. a. au z Dytschland. Syy Mueter Mechthild isch Dytsch- un Gsanglehreri gsii. Dr David isch zämme mit syne bode eltere Schweschtere in dr britische Sidlig vu Berlin ufgwachse. Är isch zwoosprochig uf Dytsch un Änglisch erzoge wore un isch zerscht uf e britische Grundschuel gange. Wu syni Eltere 1982 vu Berlin uf Bad Bederkesa im